
 R E P U B L I K A  H R V A T S K A

R J E Š E N J E

Trgovački sud u Bjelovaru, po stečajnom sucu Mariji Petrina Kubica, povodom zahtjeva Financijske agencije, OIB: 85821130368, RC ZAGREB, Podružnica Bjelovar, Bjelovar, F. Supila 4, za provedbu skraćenog stečajnog postupka nad dužnikom GORICA d.o.o. za proizvodnju, turizam, ugostiteljstvo, trgovinu i usluge, Zdenci, Kolodvorska bb, MBS: 010031803, OIB: 15819891909, 28. prosinca 2017.  

r i j e š i o  j e

Skraćeni stečajni postupak nad dužnikom GORICA d.o.o. za proizvodnju, turizam, ugostiteljstvo, trgovinu i usluge, Zdenci, Kolodvorska bb, MBS: 010031803, OIB: 15819891909, se obustavlja.

Obrazloženje

Financijska agencija je, na temelju čl.429. st.1. Stečajnog zakona ("Narodne novine" broj 71/15 i 104/17, dalje: SZ), 28. rujna 2017. podnijela ovom  zahtjev za provedbu skraćenog stečajnog postupka nad dužnikom GORICA d.o.o. za proizvodnju, turizam, ugostiteljstvo, trgovinu i usluge, Zdenci, navodeći da na dan 22. rujna 2017. dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 119.060,56 kn, u koji iznos je uračunata kamata i naknada Financijske agencije za provedbu ovrhe na novčanim sredstvima.

Po zahtjevu FINE sud je temeljem odredbe čl.430., 431. i 434. SZ oglasom koji je objavljen na mrežnoj stranici e-oglasna ploča Trgovačkog suda u Bjelovaru dana 24. listopada  2017., pozvao osobu ovlaštenu za zastupanje dužnika da u roku od 15 dana od objave oglasa na mrežnoj stranici e-oglasne ploče podnese sudu javnobilježnički ovjerovljen popis imovine i obveza na propisanom obrascu. Istim oglasom pozvani su vjerovnici dužnika da u roku od 45 dana od objave oglasa predlože otvaranje stečajnog postupka te je navedeno da će se, ako osoba ovlaštena za zastupanje dužnika po zakonu u roku od 15 dana ne podnese popis imovine i obveza dužnika ili ako iz tog popisa proizlazi da imovina nije dostatna za namirenje predviđenih troškova stečajnog postupka, te ako u roku od 45 dana ni jedan vjerovnik ne predloži otvaranje stečajnog postupka i ne predujmi sredstva za namirenje troškova postupka, smatrati da je dužnik nesposoban za plaćanje i sud će po službenoj dužnosti donijeti rješenje o otvaranju i zaključenju skraćenog stečajnog postupka.


Prokurist dužnika Mato Barukčić je 17. studenog 2017. dostavio sudu popis imovine i obveza dužnika iz kojeg proizlazi da dužnik ima imovinu (nekretnine i pokretnine) koja je zasigurno dovoljna za namirenje troškova stečajnog postupka. Stoga se ne može smatrati da je dužnik nesposoban za plaćanje i nisu ispunjeni uvjeti za donošenje rješenja o otvaranju i zaključenju skraćenog stečajnog postupka. 

Stoga je sud, temeljem čl.433. SZ-a, skraćeni stečajni postupak obustavio, te će po pravomoćnosti ovog rješenja odgovarajućom primjenom odredbi stečajnog postupka donijeti odluku o pokretanju prethodnog postupka odnosno otvaranju stečajnog postupka nad dužnikom. 

U Bjelovaru, 28. prosinca 2017.  

STEČAJNI SUDAC
  MARIJA PETRINA KUBICA v.r.

Za točnost otpravka-
ovlašteni službenik
     Željka Vitez





POUKA O PRAVNOM LIJEKU: Protiv ovog rješenja može se podnijeti žalba u roku od 8 dana od dostave rješenja, na Visoki trgovački sud RH u Zagrebu, a putem ovoga suda (čl.19. st.1. i 2. SZ). Dostava se smatra obavljenom istekom osmog dana od dana objave ovog rješenja na e-oglasnoj ploči suda (čl.12. st.1. SZ). Žalba se podnosi u tri primjerka.

[bookmark: _GoBack]
image1.png




